钦定古今图书集成/明伦汇编/人事典/第061卷 > 《古行路难》李颀
## 钦定古今图书集成/明伦汇编/人事典/第061卷 > 《古行路难》李颀

“汉家名臣杨德祖，四代五公享茅土。父子兄弟绾银
黄，跃马鸣珂朝建章。”火浣单衣绣方领，茱茰锦带玉
盘囊。宾客填街复满座，片言出口生辉光。世人逐势
争奔走，沥胆隳肝唯恐后。当时一顾登青云，自谓生
死长随君。一朝谢病还乡里，穷巷苍苔绝知己。秋风
落叶闭重门，昨日论交竟谁是？薄俗嗟嗟难重陈，深
山麋鹿可为邻。鲁连所以蹈东海，古往今来称达人。